الشرق الاوسط (انجليزى: The Middle East) هيا منطقه جغرافيه بتمتد من جنوب غرب اسيا لشمال افريقيا دون حدود معينه متفق عليها اتسمت المنطقه بالاسم عن طريق الاستراتيجين العسكريين الاوروبيين فى القرن التسعتاشر عشان يميزوها من ناحية القياده العسكريه عن الهند و الشرق الاقصى، فحل محل اسماء تانيه زى مصطلح الشرق الادنى اللى بقى استعماله بيقتصر غالباً فى المواضيع الاكاديميه المتعلقه بدراسات تاريخ و حضارات و اثارات المنطقه. الشرق الاوسط هوا المكان اللى اتولدت فيه الحضاره المصريه القديمه و حضارة بلاد ما بين النهرين و حضارات بلاد كنعان ، و اتولدت منه تلاته من اهم الاديان فى العالم: دين الإسلام ، الديانة المسيحية و الديانة اليهودية لليوم بيعتبر الشرق الأوسط من المناطق الحساسه على المستويات الاستراتيچيه و الاقتصاديه و السياسيه و الثقافيه و الدينيه. بدء استخدام مصطلح " الشرق الاوسط " فى القرن التاسع عشر عن طريق الاستراتيجين العسكريين الاوروبيين و بالتالى يعبر عن مركزية اوروبا فى تحديد موقع المنطقه. الشرق الاوسط كان معناه القياده الانجليزيه المسؤوله عن المنطقه الممتده من النيل لغاية نهر الاوكسوس Oxus. الاراضى التي فى شرق نهر الاوكسوس كانت تبع قيادتهم الهنديه فكانت بالنسبه لهم منفصله عن الشرق الاوسط. هذا التقسيم لم يكن له معنى من ناحية الحدود الحضاريه حيث انها قطعت الهضبه الايرانيه المندمجه تاريخيا على ناحيتين.